Afg‘onistondagi zilzila magnitudasi 5,9 ballni tashkil etgan. Afg‘onistonda 6 avgust kuni soat 05:32 da sodir bo‘lgan zilzila O‘zbekistonning qator hududlarida sezildi. FVV Seysmoprognostik monitoring Respublika markazi xabariga ko‘ra, episentri Toshkentdan 536 kilometr janubiy-sharqda joylashgan zilzila magnitudasi 5,9 ball, chuqurligi 100 kilometrga teng bo‘lgan. O‘zbekiston hududida sezilish kuchi: Surxondaryo viloyatida – 4 ball;   Farg‘ona viloyatida – 4 ball;   Sirdaryo viloyatida – 3-4 ball;   Jizzax viloyatida – 3-4 ball;   Samarqand viloyatida – 3-4 ball;   Andijon viloyatida – 3-4 ball;   Qashqadaryo viloyatida – 3-4 ball;   Namangan viloyatida – 3-4 ball;   Toshkent shahrida – 3 ball. Afg‘onistonda 5 avgust kuni sodir bo‘lgan zilzila ham O‘zbekistonning to‘qqizta hududida sezilgandi.